《次韵曲水泛舟四首》
宋代·苏过

节物自催迫，意闲欢有馀。驾言二三子，往寻隐者居。

城隅有乔木，人言于公闾。当时乞身归，买田将结庐。

悲哉丝竹地，今为狐兔墟。野色映脩竹，清溪数游鱼。

惊风下木叶，策策纷填渠。俯仰成今昔，叹此卜筑初。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。